milli nista nifhem il- biża ewlenija tal- lemin estrem li qed jippoppa sidru l- barra u tal- maġġoranza razzista silenzjuza huwa l- multikulturalizmu u l- bidliet li dan iġib miegħu . M' iniex ser noqod nippontefika fuq il- fatt li l- poplu Malti u s- socjeta Maltija ta' l- 2005 huma riżultat ta' eluf ta' snin ta' multikulturalizmu . Miniex ser nirrepeti fatti bħal per eżempju li l- Maltin għandhom DNA imħallat aktar mill- kawlata tan- Nanna Bekka . Il- biża tal- maġġoranza razzista hija li dawn l- immigranti ser jibqgħu jiġu lejn Malta . Is- soluzzjoni tagħhom hija li inkeċċuhom bid- daqqiet ta' sieq bl- eleganza ta' dak il- gran ġentlom Borghezio tal- lega nord . Wara li inkeċċu lil kull min hu iswed jew naqra samrani izejjed ( ikolli inparpar l- hemm jien ukoll għax miniex ġinġer ) imbghad nagħlqu l- bibien u ngħixu kuntenti għal- dejjem ta' dejjem fil- bozza Malta . Jien m' għandix soluzzjoni waħdanija . L- uniku ħsieb rikkorenti li għandi huwa li l- migrazzjoni ilha iseħħ għal miljuni ta' snin u ma naħsibx li hija kwistjoni politika biss . Meta l- bniedem ħareġ mill- Afrika u beda jgħix mal- bnadi kollha tad- dinja m' għamilx hekk għal raġunijiet politiċi jew reliġjużi . Il- bniedem emigra mill- Afrika u beda jgħix madwar id- dinja għal raġunijiet li il- politika ma tistax tikkontrolla . Bl- ebda mod ma rrid ngħid li m' għandniex nippruvaw nikontrollaw is- sitwazzjoni permezz ta' l- għodda li s- sistemi soċjali li bnejna f' dawn l- eluf ta' snin jipprovdu . Izda ma naħsibx li l- bniedem jista jikkontrolla KOLLOX permezz tal- politika ( fis- sens wieghsa tal- kelma ) . Ic- ċaqliq tal- bniedem min post għall- ieħor m' huwiex ser jieqaf ħesrem u wisq anqas mhu ser jitwaqqaf mil- minoranza tal- popolazzjoni dinjija . Wara kollox ma rridux ninsew li per eżempju 20 % tal- bnedmin jikkontrollaw 85 % tal- ġid globali . Hawn aktar minn biljun ruħ li m' għandhom l- ebda acess għall- ilma ! Hija verita li irridu insolvu dawn il- problemi ta' inugwaljanza globali fit- twqassim tar- riżorsi naturali u tal- ġid . Huwa veru ukoll li idealment ħadd ma jkollu bżonn jaħrab mill- faqar u l- mizerja . Izda huwa veru ukoll li l- Ewropa u d- dinja tal- Punent ma tistax taħrab mir- responsabbilita storika . Wara li kontinent sħiħ ġie stuprat mill- imperi ta' Londra , Brusell , Amsterdam , Lisbona eċċ ma nistawx nippretendu li m' għandniex x' naqsmu mas- sitwazzjoni Afrikna . Ma nistgħux ngħidu li m' għandniex ħtija . Izda ladarba għandek bniedem fuq l- għatba tiegħek u jitolbok l- għajnuna ma tistax tibgħatu jitnejjek għax ser tibnilu dar ġdida . Peress li l- bini tad- dar ( f' dan il- każ kontinenti sħaħ ) jieħu daqxejn taz- żmien ma tistax tħalli lil min hu fuq l- għatba tiegħek fil- limbu . Anke ladarba il- problemi ekonomiċi ta' l- Afrika , l- Asja u l- Amerika t' Isfel jisfaw fix- xejn xorta waħda ser jkun hemm nies li ser jibqgħu jaħarbu u jiċċaqalqu . Immaginaw biss Malta fis- snin 60 jew fis- snin 80 . Ma kienx xi pajjiż tar- raba dinja jew xi pajjiż taħt dittatura militari iżda xorta waħda kien hemm elf raġuni għalfejn għandek taħrab min dan il- pajjiż . Minn barra l- problemi ma kienux jidhru daqshekk gravi . Izda min kien ġewwa kellu opinjoni differenti . Bl- istess mod , ma nistgħux nippretendu li kull min ser jintbghat lura f' pajjiż ' safe ' ser jibqa ħaj . Jekk l- immigranti li ' ma haqqomx ' status umanitarju jew ta' refuġjat għax l- problema tagħhom hija ta' natura ekonomika allura dawk il- Maltin li għandhom problema ekonomika ' ma haqqomx ' l- għajnuna tagħna lanqas . f' dawn l- aħħar ftit jiem qrajt , smajt u rajt bizejjed stejjer biex nikkonvinci ruħi li hemm bżonn naħrab mhux biss minn dan il- pajjiż taz- żobb iżda mid- dinja taz- żobb li qed ngħixu fiha . kif jista jkun li ġrajjiet bħal dawn saru tant komuni li xi kultant inħossu n- nuqqas tagħhom ? kif jista jkun li dawn il- ġrajjiet sirna naccetawhom daqs l- oxxati li jgħidu l- familja Bonaci u Alfred Zammit fuq in- Net u s- Super 1 ? dinja aħjar hija possibbli dinja aħjar hija bżonn il- mistoqsija hi jekk haqqniex dinja aħjar Ghadni kif wasalt lura fl- art tal- bigilla u l- pastizzi wara xahrejn ta' ġiri fil- kontinent l- antik . Qed nieħu pjaċir nara li ma nbidel xejn f' dawn il- ftit ġimghat . Il- maltin għadhom kuntenti biċ- ċumnija ta' l- isptar San Luqa iddaħħan aktar min Gianfraco Funari . Ghadhom kuntenti bil- kaċċaturi li jisparaw fuq kull ħlejqa li għandha l- ġwienaħ . Ghadhom kuntenti bin- nuqqas ta' drittijiet ċivili bħal ngħidu aħna id- divorzju . Ghadhom kuntenti biz- żewġ partiti li għandhom kontroll kważi totali fuq il- media . Ghadhom kuntenti bil- prim ministru li ser jsolvi l- problemi ekonomiċi tal- pajjiż permezz ta' golf kors f' wieħed mill- isbaħ postijiet f' Malta u Għawdex . Ghadhom kuntenti b' sistema elettorali li lanqas Berlusconi ma kien kapaċi jipproponi . Ghadhom kuntenti b' numru imdaqqas ta' nies lebsin l- iswed , b' id waħda iżomm kartellun b' xi slogan razzist tipo " Ma rridux socjeta multi - kulturali " u l- oħra tagħmel salut faxxist , timxi f' Strada Rjali qisu xejn mhu xejn . Ghadhom kuntenti bil- president tal- GWU li jagħmel diskors razzist li lanqas Le Pen ma kien kapaċi jagħmel . il- kondominju ta' l- imwarrbin